ཧཱུཾ།༔ གསང་བདག་རྡོ་རྗེ་གཏུམ་པོའི་ལྷ་ཚོགས་ཀྱི་
རྟགས་བསྟོད་དཔའ་བོའི་ངར་གླ་
བཞུགས་སོ༔
དཔལ་ཆེན་གསང་བའི་བདག་པོར་གུས་ཕྱག་འཚལ༔ དྷག་དྷྭངག╗།ཏྲཿ བཅོམ་ལྡན་
གསང་བདག་རྡོ་རྗེ་གཏུམ་པོ་ཡི༔ བརྡ་དོན་རྟགས་ཀྱི་བསྟོད་པ་རྡོ་རྗེའི་སྒྲ༔ རྔམས་བརྗིད་རོལ་མོའི་སྒྲ་
དང་གདུང་བའི་དབྱངས༔ གཟི་བྱིན་བསྐྱེད་དེ་འདི་ལྟར་བསྟོད་པར་བགྱི༔ ཧཱུྃ་ཧཱུཾ༔ རང་བྱུང་གསང་
ཆེན་ཆོས་དབྱིངས་རོལ་པའི་ཞིང་༔ འབར་པའི་སྐུར་བཞེངས་ཁྲོ་རྒྱལ་ཧེ་རུ་ཀ༔ བཅོམ་
ལྡན་གསང་བའི་བདག་པོ་མཐིང་ཁྲོས་རྔམ༔ སྐུ་ནི་བརྡལ་ཁྱབ་ཆོས་ཀྱི་དབྱིངས་
དང་མཉམ༔ གསུང་ནི་རུ་ལུའི་སྒྲ་ཡིས་སྣང་སྲིད་ཁྱབ༔ ཐུགས་ནི་ཞི་བ་སྙིང་རྗེ་མ་
རུངས་གདེངས༔ དབུ་དགུ་ཕྱག་ནི་རྣམ་པ་བཅོ་བརྒྱད་ལྡན༔ རྩ་ཞལ་གསུམ་གྱིས་
དུག་གསུམ་རྩད་ནས་གཅོད༔ གཡས་ཞལ་ཁྲོས་པས་ཕོ་གདོན་འཇོམས་པར་བྱེད༔
འཁོར་བའི་རྩད་གཅོད་ཁྲོ་རྒྱལ་ཞལ་ལ་བསྟོད༔ དེ་སྟེང་ཞལ་གསུམ་ཁམས་གསུམ་
འགྲོ་ལ་གཟིགས༔ གཡས་ཞལ་འདོད་ཁམས་ལྟ་བ་སྣང་སྟོང་སྦྱོར༔ གཡོན་ཞལ་
གཟུགས་མེད་ལྟ་བ་སྟོང་གསལ་སྦྱོར༔ དབུས་ཞལ་གཟུགས་ཁམས་ལྟ་བ་གསལ་
སྟོང་སྦྱོར༔ ཁམས་གསུམ་རྩད་གཅོད་ཁྲོ་རྒྱལ་ཞལ་ལ་བསྟོད༔ དེ་སྟེང་ཞལ་གསུམ་
སྐུ་གསུམ་ས་ལ་གཟིགས༔ གཡས་ཞལ་ཁྲོས་པས་འཁྲུལ་རྟོག་སྤྲུལ་སྐུར་སྦྱོར༔
གཡོན་ཞལ་རྔམ་ཁྲོས་རྩལ་སྣང་ལོངས་སྐུར་སྦྱོར༔ དབུས་ཞལ་ཁྲག་འཁྲུག་གཉིས་
~73~

ཁྲོ་ལྗོངས་གནའ་རབས་དབེ་ཚོགས་ལས།
ཨ་འཛོམ་འགྲོ་འདུལ་དཔའ་བོ་རྡོ་རྗེའི་གསུང་འབུམ། པོད་དྲུག་པ།
རྟོག་ཆོས་སྐུར་སྦྱོར༔ སྐུ་གསུམ་རང་བྱུང་ཁྲོ་རྒྱལ་ཞལ་ལ་བསྟོད༔ དབུ་སྐྲ་ཁམ་
ནག་སྲིད་པའི་རྩེ་མོར་བརྡལ༔ འཁོར་བའི་གཡུལ་བཟློག་སྣང་སྲིད་བདེ་ཆེན་སྦྱོར༔
རྩ་བདུན་སྤྱན་གྱིས་འཁོར་འདས་རྟོག་ཚོགས་ཀུན༔ གཉིས་མེད་ཐིག་ལེ་ཉག་གཅིག་
དབྱིངས་སུ་སྦྱོར༔ རྟགས་ཀྱི་ཡོན་ཏན་རྫོགས་ལ་བསྟོད་པར་བགྱི༔ ཞལ་དགུ་
གདངས་ཤིང་ལྗགས་འདྲིལ་མཆེ་བ་གཙིགས༔ རྒྱུ་དྲུག་འཁོར་བའི་གནས་སྟོང་མ་
རུངས་བགེགས༔ བདུད་དང་རཱུ་ཏྲ་གཤིན་རྗེ་ཟས་སུ་ཟ༔ དམར་སེར་སྨ་ར་སྨིན་མ་
མེ་ལྟར་འབར༔ ཉོན་མོངས་དུག་བསྲེག་ཡེ་ཤེས་ངང་གིས་རྒྱས༔ རྟགས་ཀྱི་ཡོན་
ཏན་རྫོགས་ལ་ཕྱག་འཚལ་བསྟོད༔ རྩ་ཕྱག་དང་པོས་རྡོ་རྗེ་དྲིལ་བུ་འཁྱུད༔ ཐབས་
དང་ཤེས་རབ་འགྲོ་ལ་རྗེས་ཆགས་རྟགས༔ ཕྱག་གཡས་གཉིས་པས་ལྷ་བརྒྱད་
མགོ་བོ་འཛིན༔ ལྷ་བུའི་གདོན་ཚོགས་རྣམ་པར་འཇོམས་པའི་རྟགས༔ གཡོན་གྱི་
གཉིས་པས་ཀླུ་བརྒྱད་མགོ་བོ་འཛིན༔ ངར་འཛིན་ཕུང་པོའི་བདུད་རྣམས་འཇོམས་
པའི་རྟགས༔ གཡས་ཀྱི་གསུམ་པས་ལྷ་བརྒྱད་ཙིཏྟ་བསྣམས༔ གཏི་མུག་ཉོན་
མོངས་བདུད་ཚོགས་འཇོམས་པའི་རྟགས༔ གཡོན་གྱི་གསུམ་པས་ཀླུ་བརྒྱད་ཙིཏྟ་
བསྣམས༔ རེ་དོགས་འཆི་བདག་བདུད་ཚོགས་འཇོམས་པའི་རྟགས༔ བདུད་བཞི་
འཇོམས་པའི་རྟགས་རྫོགས་ཁྱེད་ལ་བསྟོད༔ གཡས་ཀྱི་བཞི་པས་ཉི་མའི་དཀྱིལ་
འཁོར་འཛིན༔ མ་རིག་མུན་པ་སྣང་བས་འཇོམས་པའི་བརྡ༔ གཡོན་གྱི་བཞི་པས་
ཟླ་བའི་དཀྱིལ་འཁོར་འཛིན༔ ཉོན་མོངས་ཟུག་རྔུའི་ཚ་གདུང་འཇོམས་པའི་བརྡ༔
གཡས་ཀྱི་ལྔ་པས་གྲི་གུག་འབར་བ་བསྣམས༔ འཁོར་བའི་རྩ་བ་དྲུངས་ནས་
གཅོད་པའི་བརྡ༔ གཡོན་གྱི་ལྔ་པས་ཐོད་པ་ཁྲག་བཀང་འཛིན༔ འདོད་སྲེད་འཁོར་
~74-

འོད་གསལ་རྡོ་རྗེ་གསང་མཛོད་ལས༔
གསང་བདག་རྡོ་རྗེ་གཏུམ་པོའི་ཆོས་སྐོར།
བའི་ཁྲག་མཚོ་སྐེམ་པའི་བརྡ༔ འཁོར་བའི་རྩད་གཅོད་རྟགས་རྣམས་རྫོགས་ལ་
བསྟོད༔ གཡས་ཀྱི་དྲུག་པས་འཁོར་ལོ་རྩིབས་བརྒྱད་འཛིན༔ རྣམ་ཤེས་ཚོགས་
བརྒྱད་ཡིད་ཤེས་བསྒྲལ་བའི་བརྡ༔ གཡོན་གྱི་དྲུག་པས་རྡོ་རྗེ་རྩེ་ལྔ་འཛིན༔ ཞེ་
སྡང་བདུད་ཚོགས་མ་ལུས་འཇོམས་པའི་བརྡ གཡས་ཀྱི་བདུན་པས་རིན་ཆེན་
འབར་བ་འཛིན༔ ང་རྒྱལ་བདུད་ཚོགས་ཆམ་ལ་ཕབ་པའི་བརྡ༔ གཡོན་གྱི་བདུན་
པས་པདྨ་དམར་པོ་འཛིན༔ འདོད་ཆགས་བརྐམ་སྲེད་གདོན་ཚོགས་འདུལ་བའི་
བརྡ༔ གཡས་ཀྱི་བརྒྱད་པས་རལ་གྲི་འབར་བ་འཛིན༔ ཕྲག་དོག་བདུད་ཚོགས་མ་
ལུས་འཇོམས་པའི་བརྡ༔ གཡོན་གྱི་བརྒྱད་པས་མེ་དཔུང་འབར་བ་འཛིན༔ གཏི་
མུག་གདུག་པའི་ཚང་ཚིང་སྲེག་པའི་བརྡ༔ དུག་ལྔ་དྲུངས་འབྱིན་རྟགས་རྫོགས་
ཁྱོད་ལ་བསྟོད༔ གཡས་ཀྱི་ཐ་མས་རྡོ་རྗེའི་ཐོ་ཆེན་ཐོགས༔ བདག་འཛིན་རྟོག་པ་
རྡུལ་དུ་བརླག་པའི་རྟགས༔ གཡོན་གྱི་ཐ་མས་གནམ་ལྕགས་ཕུར་པ་གཟིར༔ བདག་
རྟོག་རཱུ་ཏྲ་སྐུ་གསུམ་དབྱིངས་སྒྲོལ་རྟགས༔ གང་འདུལ་ཕྱག་མཚན་སྣ་ཚོགས་དེ་
འདུལ་རྟགས༔ ཡོན་ཏན་ཀུན་རྫོགས་ཁྱོད་ལ་བདག་བསྟོད་དོ༔
ཡེ་ཤེས་མེ་རི་དགུ་འཁྲུགས་དབུས་ན་རོལ༔ ས་དགུའི་རྟོག་པ་ཡེ་ཤེས་
དགུར་སྦྱོར་བརྡ༔ འཁོར་འདས་བྱེད་པོ་ཁྲོ་རྒྱལ་ཧེ་རུ་ཀཿ༔ འགྲན་གྱི་ཟླ་མེད་ཁྱེད་
ལ་གུས་པས་བསྟོད༔ ཧཱུཾ་བྷྱོཿ༔ དེ་དང་མཉམ་སྦྱོར་དབྱིངས་ཀྱི་ཡུམ་ཆེན་མོ༔ རྦོད་
གཏོང་མ་མོ་སིདྷ་མུ་ཁ་ལེ༔ སྐུ་མདོག་མཐིང་དམར་རབ་ཏུ་འབར་བ་ནི༔ ཆོས་ཉིད་
དབྱིངས་ལས་འགྲོ་ལ་རྗེས་ཆགས་རྟགས༔ རྩ་ཞལ་མཐིང་ནག་ཆོས་སྐུ་འགྱུར་བ་
མེད༔ གཡས་ཞལ་དམར་པོ་བདེ་ཆེན་འགྱུར་བ་མེད༔ གཡོན་ཞལ་དཀར་པོ་དྲི་
~75~

ཁྲོ་ལྗོངས་གནའ་རབས་དཔེ་ཚོགས་ལས།
ཨ་འཛོམ་འགྲོ་འདུལ་དཔའ་བོ་རྡོ་རྗེའི་གསུང་འབུམ། པོད་དྲུག་པ།
མེད་འགྱུར་བ་མེད༔ རྒྱབ་ཞལ་སེར་པོ་ངོ་བོ་ཉིད་སྐུར་རྫོགས༔ འགྱུར་མེད་སྐུ་
བཞི་རྫོགས་པའི་ཞལ་བཞི་ཡི༔ སྟེང་ཞལ་སེང་གདོང་རྔམ་པ་མཁའ་ལ་གཟིགསཿ
ཁམས་གསུམ་དགྲ་ལས་རྒྱལ་བའི་ཞལ་ལ་བསྟོད༔ ཕྱག་གཡས་དང་པོས་གྲི་གུག་
ཡབ་མགུལ་འཁྱུད༔ ཉོན་མོངས་སྐྱེ་ཤི་རྩད་ནས་གཅོད་པའི་བརྡ༔ གཡོན་གྱི་དང་
པོས་ཐོད་ཁྲག་ཡབ་ལ་སྟོབ༔ འདོད་ཆགས་འཁོར་བའི་རྒྱ་མཚོ་སྟོངས་པའི་བརྡ༔
གཡས་ཀྱི་གཉིས་པས་སྣང་སྲིད་མཁར་འདེགས་ཚུལ༔ འཁོར་འདས་གཉིས་
འཛིན་བདག་མེད་དབྱིངས་སྒྲོལ་བརྡ༔ གཡོན་གྱི་གཉིས་པས་ཁྱུང་ཁྲ་གཤོག་
གདེངས་འགྱེད༔ རིམ་དགུའི་ཐེག་པའི་ས་ལམ་གཅིག་ཆོད་བརྡ༔ གཡས་ཀྱི་ཐ་
མས་ཉི་མ་ནམ་མཁའི་ཚུལ༔ ཕོ་གདོན་བྱད་དང་འབྱུང་པོ་བསྲེག་པའི་བརྡ༔ གཡོན་
གྱི་ཐ་མས་ཟླ་བ་ས་ཡི་ཚུལ༔ མོ་གདོན་བྱད་དང་འབྱུང་པོ་སྦྱང་བའི་བརྡ༔ ཕྱག་གི་
བརྡ་དོན་རྫོགས་པའི་ཡུམ་ལ་བསྟོད༔ ཡབ་ཡུམ་དཔལ་དང་དུར་ཁྲོད་ཆས་དང་
ལྡན༔ ཐལ་ཆེན་ཚོམ་བུ་ཞག་གི་ཟོ་རིས་དང་༔ ཁྲག་གི་ཐིག་ལེ་འབར་བས་བྱུགས་
པ་མཛེས༔ ཐོད་སྐམ་དབུ་རྒྱན་རློན་པའི་དོ་ཤལ་དང་༔ སྦྲུལ་གྱི་ཆུན་པོ་རུས་པའི་
རྒྱན་གྱིས་བརྒྱན༔ གླང་ཀོས་སྟོད་གཡོགས་ཞིང་ལྤགས་སྐེད་དུ་དཀྲིས༔ སྟག་
ལྤགས་ཁྲག་འཛག་རློན་པས་ཤམ་ཐབས་མཛད༔ བསེ་ཁྲབ་དམར་པོ་སྲ་བ་ལྕགས་
ཀྱི་ཁྲབ༔ རྡོ་རྗེ་རིན་ཆེན་རལ་གྲིའི་གཤོག་པ་བརྒྱངས༔ ཡོན་ཏན་ཆེ་རྫོགས་ཁྲོ་
རྒྱལ་ཁྱོད་ལ་བསྟོད༔ ཡུམ་གྱིས་གཟིག་ཤམ་དུར་ཁྲོད་ཆས་རྫོགས་པས༔ ཁམས་
གསུམ་ཡུམ་ལྔའི་ཀློང་དུ་སྒྲོལ་མཛད་མ༔ རྦོད་གཏོང་མ་མོ་སེདྷ་མུ་ཁ་ཡི༔ བརྡ་
དོན་རྟགས་རྫོགས་སྐུ་ཡི་ཕྱག་རྒྱ་གར༔ ཁྱོད་ཉིད་རྒྱལ་ཀུན་བསྐེད་པའི་ཡུམ་མཆོག་
~760

འོད་གསལ་རྡོ་རྗེ་གསང་མཛོད་ལས༔
གསང་བདག་རྡོ་རྗེ་གཏུམ་པོའི་ཆོས་སྐོར།
སྟེ༔ འཁོར་འདས་རྟོག་ཚོགས་རྣམ་ཐར་གསུམ་གྱི་དབྱིངས༔ སྒྲོལ་མཛད་དབྱིངས་
ཀྱི་ཡུམ་ཆེན་ཁྱོད་ལ་བསྟོད༔ ཧཱྃ་ཧཱྃ༔ གནམ་ལྕགས་འཁོར་ལོ་འབར་བ་རྩིབས་
བཞིའི་སྦུབས༔ སྡེ་བརྒྱད་གཏའ་རུ་བཟུང་བའི་གདན་སྟེང་དུ༔ བདུད་བཞི་ཕོ་མོ་
ཁ་སྦུབས་གན་རྐྱལ་སྟེང་༔ ཁྲོ་བོ་ཀུན་གྱི་སྤྱི་དཔལ་ཆེ་བཙན་མཆོག༔ མི་གཡོ་
མགོན་པོ་དཀར་སེར་དམར་ལྗང་མདོག༔ གཡས་གཡོན་རང་རྟགས་རལ་གྲི་ཞགས་
པ་འཛིན༔ དར་དང་རིན་ཆེན་སྟག་ལྤགས་ཤམ་ཐབས་གསོལ༔ བདུད་བཞི་
འཇོམས་ཤིང་སྤྲུལ་པ་ཡང་སྤྲུལ་གྱི༔ ཕོ་ཉ་མང་པོས་གནོད་བྱེད་གདོན་བགེགས་
ཀུན༔ ཚར་གཅོད་རྗེས་འཛིན་མཛད་ལ་བསྟོད་པར་བགྱི༔
ཧཱུྃ་ཧཱུྃ༔ ཕྱོགས་བཅུའི་གནམ་ལྕགས་འཁོར་ལོའི་རྩིབས་དབུས་སུ༔ གདོན་
བཅུ་འདུལ་མཛད་ཁྲོ་རྒྱལ་ཆེན་པོ་བཅུ༔ རང་རང་ཡུམ་དང་ཟ་གསོད་སྤྲུལ་པ་བཅས༔
ཡང་སྤྲུལ་ཁྲ་ཐབས་མང་པོ་ཕྱོགས་བཅུར་འགྱེད༔ འགུགས་བསྒྲལ་རྨོངས་མྱོས་
དབྱེ་དང་བསྐྲད་མནན་བསྲེག༔ མངོན་སྤྱོད་ཕྲིན་ལས་སྟོབས་ཀྱིས་དགྲ་ལས་རྒྱལ༔
འབར་བ་ཁྲོ་ཚོགས་འཁོར་དང་ཡང་འཁོར་བཅས༔ སྟོབས་རྩལ་ནུས་པ་འབར་ལ་
བསྟོད་པར་བགྱི༔ ཧཱུཾ་ཧཱུཾ༔ ཕོ་བྲང་སྒོ་བཞིར་སྐྱོང་བའི་ཁྲོ་ཆེན་བཞི༔ ཕྱག་རྒྱ་བཞི་
ལྡན་ཡུམ་མཆོག་བཞི་དང་སྦྱོར༔ སྐྱེ་གནས་བཞི་དང་མུ་བཞིའི་ལྟ་བ་འཇོམས༔
སྤྲུལ་པ་ཡང་སྤྲུལ་མང་པོ་རླུང་ལྟར་འཚུབས༔ འགུགས་འཆིང་སྡོམ་མྱོས་སྲུང་ཟློག་
ལས་ལ་བརྩོན༔ སྒོ་སྐྱོང་ཁྲོ་ཆེན་ཡབ་ཡུམ་འཁོར་དང་བཅས༔ ཕྲིན་ལས་ཀུན་
སྒྲུབ་སྒོ་སྐྱོང་བཞི་ལ་བསྟོད༔ ཧཱུཾ་ཧཱུཾ༔ དཀྱིལ་འཁོར་ཆེན་པོའི་བར་ཁྱམས་འཁོར་
ཡུག་ཏུ༔ དྲང་སྲོང་གཟའ་བདུད་ཆེན་པོ་རཱ་ཧུ་ལ༔ གསང་ཆེན་སྔགས་ཀྱི་གཉེར་
~77~

ཁྲྀ་ལྗོངས་གནའ་རབས་དཔེ་ཚོགས་ལས།
ཨ་འཛོམ་འགྲོ་འདུལ་དཔའ་བོ་རྡོ་རྗེའི་གསུང་འབུམ། པོད་དྲུག་པ།
ཤར་ཕྱོགས་
འཛིན་རལ་གཅིག་མ༔ གཏེར་སྲུང་གཙོ་བོ་དམ་ཅན་མགར་བ་དམར༔ ཀླུ་བདུད་
བཙན་གསུམ་དྲེགས་ཆེན་བཅོ་བརྒྱད་སོགས༔ ལེགས་ཉེས་རྗེས་གཅོད་དམ་ཅན་
རླུང་ལྟར་འཚུབས༔ བཀའ་སྲུང་གཏེར་སྲུང་རྒྱ་མཚོའི་ཚོགས་ལ་བསྟོད༔ ཧཱུཾ་བྷྱོཿ༔
ཕྱི་རོལ་ཕྱོགས་མཚམས་དུར་ཁྲོད་ལ་གནས་ཤིང་༔ མོས་པ་རྣམ་བཞིའི་ཚུལ་གྱིས་
རྣལ་འབྱོར་གྲོགས༔ འདས་དང་མ་འདས་རྣལ་འབྱོར་དབང་ཕྱུག་མ༔
ཁྱབ་པར་རྒྱུག་པའི་མ་མོ་བདུན༔ ཁྱེད་རྣམས་ཞི་བའི་ལས་ལ་མངའ་མཛད་བདག༔
ནད་གདོན་བར་ཆད་ཞི་བའི་ལས་མཛོད་ཅིག༔ ཞི་བའི་ལས་ཀྱིས་དགྲ་བགེགས་
འདུལ་མཛད་པའི༔ ཤར་གྱི་མ་མོ་བདུན་ལ་བསྟོད་པར་བགྱི༔ ཧཱུཾ་བྷྱོཿ༔ ལྷོ་ཕྱོགས་
ཁྱབ་པར་རྒྱུག་པའི་མ་མོ་བདུན༔ ཁྱེད་རྣམས་རྒྱས་པའི་ལས་ལ་མངའ་མཛད་
བདག༔ ཚེ་བསོད་ལོངས་སྤྱོད་ཡེ་ཤེས་རྒྱས་པར་མཛོད༔ རྒྱས་པའི་ལས་མཛད་ཕ་
རོལ་སྤ་བཀོང་བའི༔ ལྷོ་ཡི་མ་མོ་བདུན་ལ་བསྟོད་པར་བགྱི༔ ཧཱུཾ་བྷྱོཿ༔ ནུབ་ཕྱོགས་
ཁྱབ་པར་རྒྱུག་པའི་མ་མོ་བདུན༔ ཁྱེད་རྣམས་དབང་གི་ལས་ལ་མངའ་མཛད་
བདག༔ རླུང་སེམས་སྣང་བ་དབང་དུ་འདུ་བར་མཛོད༔ དབང་གི་ལས་ཀྱིས་ཕ་
རོལ་སྣང་སེམས་སྐྱུར༔ ནུབ་ཀྱི་མ་མོ་བདུན་ལ་བསྟོད་པར་བགྱི༔ ཧཱུཾ་བྷྱོཿ༔ བྱང་
ཕྱོགས་ཁྱབ་པར་རྒྱུག་པའི་མ་མོ་བདུན༔ ཁྱེད་རྣམས་དྲག་པོའི་ལས་ལ་མངའ་
མཛད་བདག༔ དགྲ་བགེགས་མངོན་སྤྱོད་དྲག་པོས་ཚར་གཅོད་མཛོད༔ དྲག་པོས་
ཕ་རོལ་རྒོལ་བ་རྡུལ་བརླག་པའི༔ བྱང་གི་མ་མོ་བདུན་ལ་བསྟོད་པར་བགྱི༔ ཧཱྃ་བྷྱོཿ༔
གཞན་ཡང་དཀྱིལ་འཁོར་མཐའ་སྐྱོང་ཕབ་འབབ་བདག༔ གིང་དང་ལང་ཀ་མ་མོ་
ཤུགས་འགྲོ་དང་༔ ཞིང་སྐྱོང་དཔའ་བོ་དཔའ་མོ་ཁྲི་འབུམ་བཅས༔ སྔོན་གྱི་བཀའ་
… -:
~78-

འོད་གསལ་རྡོ་རྗེ་གསང་མཛོད་ལས༔
གསང་བདག་རྡོ་རྗེ་གཏུམ་པོའི་ཆོས་སྐོར།
::--
བསྒོས་ཐ་ཚིག་ཆད་ཐོ་ལ༔ ཚུལ་བཞིན་གནས་པའི་དམ་ཅན་ལས་བྱེད་རིགས༔
སྤྲུལ་པ་ཡང་སྤྲུལ་ཉིང་སྤྲུལ་བསམ་ཡས་པའི༔ དཀྱིལ་འཁོར་ཡོངས་རྫོགས་ལྷ་ལ་
བདག་བསྟོད་དོ༔
ཞེས་པས་འཁོར་འདས་ཆོས་རྣམས་ཀུན༔ སྣང་ཙམ་བརྡ་དོན་རྟགས་ཀྱི་ཚུལ༔ ཡིན་པར་ཤེས་པའི་
ངེས་ཤེས་ཀྱིས༔ སྣང་སྲིད་གཞིར་བཞེངས་ཆེན་པོ་རུ༔ བལྟ་བའི་ངང་དུ་བསྟོད་བྱས་ན༔ དག་རྫོགས་སྨིན་པ་
དུས་གཅིག་ཏུ༔ ཆོད་ཆེའི་གདམས་པ་ཨེ་མ་ཧོ༔ གསང་སྔགས་བོན་གྱེར་མ་ཡིན་པའི༔ ཐབས་མཆོག་ལམ་གྱི་
རིམ་པ་ཡི༔ ཆོ་གའི་སྦྱོར་དངོས་རྗེས་རྣམས་ཀུན༔ ཤེས་རབ་ཟབ་མོས་ཟིན་པ་གཅེས༔ ས་མ་ཡ༔ རྒྱ་རྒྱ་རྒྱ༔
ཞེས་རྗོད་བྱེད་ཚིག་གི་སྒོ་ནས་བརྗོད་བྱ་དོན་གྱི་བསྟོད་པ་དཔའ་བོའི་ངར་གླུ་བརྡ་རང་གྲོལ་གྱི་ཚུལ་དུ་ལེགས་
ན་ལ་ཕབ་རིམ་བཞིན་ཡི་གེ་པ་ནི་རང་སློབ་སྐལ་བཟང་པདྨ་སངས་རྒྱས་ཀྱིས་བགྱིས་པའོ། །དགེའོ། །
གཏའུ་་འ
དགེའོ། །དགེའོ། །སརྦ་མངྒ་ལཾ།། །།
~79~

ཁྲོ་ལྗོངས་གནའ་རབས་དབེ་ཚོགས་ལས།
ཨ་འཛོམ་འགྲོ་འདུལ་དཔའ་བོ་རྡོ་རྗེའི་གསུང་འབུམ། པོད་དྲུག་པ།